text: Dreamlineren: Se det store fly lande i Billund
  27 december 2014 kl. 16.34
  Boeings Dreamliner-fly landede lørdag eftermiddag i lufthavnen i Billund. Her blev det gjort klar til at sende passagerer til Thailand.
  
  Når 288 passagerer lørdag aften sætter kurs mod den thailandske ferieø Phuket, bliver det en historisk afgang. For første gang letter det moderne Boeing Dreamliner-fly nemlig fra Billund Lufthavn.
  Se flyet lande i Billund Lufthavn i videoen her.
  Mød nogle af de heldige passagerer, der er klar i lufthavnen og mød også nogle af de flyspottere, der venter med deres kikkerter i den bidende vinterkulde for at få et billede af flyet, når det letter. Alt sammen i vores udsendelse kl. 19.30
  